CELEX: E2007P0005
Language: fi
Date: 2007-04-04 00:00:00
Title: Private Barnehagers Landsforbundin 4 päivänä huhtikuuta 2007 EFTAn valvontaviranomaista vastaan nostama kanne (Asia E-5/07)

9.8.2007   
            
            
               FI
            
            
               Euroopan unionin virallinen lehti
            
            
               C 186/61
            
         Private Barnehagers Landsforbundin 4 päivänä huhtikuuta 2007 EFTAn valvontaviranomaista vastaan nostama kanne
   (Asia E-5/07)
   (2007/C 186/10)
   Private Barnehagers Landsforbund, asiamiehinään Peter Dyrberg ja Ingvald Falch, Advokatfirmaet Schjødt, Dronning Mauds gt 11, Oslo, Norja, on nostanut 4 päivänä huhtikuuta 2007 EFTAn tuomioistuimessa kanteen EFTAn valvontaviranomaista vastaan.
   Kantaja vaatii, että tuomioistuin
   
               1.
            
            
               kumoaa 27. elokuuta 2007 tehdyn EFTAn valvontaviranomaisen päätöksen N:o 39/07/KOL kunnallisten päivähoitolaitosten julkisesta rahoituksesta Norjassa ja
            
         
               2.
            
            
               määrää EFTAn valvontaviranomaisen maksamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kantaja on norjalainen yksityisten päiväkotien yhdistys.
            
         
               —
            
            
               Kantaja katsoo, että Norjan päiväkotien rahoitusjärjestelmään kuuluva valtionapu on ristiriidassa ETA-sopimuksen kanssa.
            
         
               —
            
            
               EFTAn valvontaviranomaisen 27 päivänä helmikuuta 2007 tekemässä päätöksessä N:o 39/07/KOL todetaan, että kyseinen järjestelmä ei sisällä ETA-sopimuksen vastaista valtiontukea, ensinnäkin koska päiväkoteja ei voida pitää yrityksinä ja toiseksi koska käytännöllä ei ole vaikutusta rajat ylittävään kauppaan. Lisäksi jos tukijärjestelmä on käytössä, EFTAn valvontaviranomainen totesi sen olevan yhteensopiva ETA-sopimuksen kanssa 59 artiklan 2 kohdan mukaisesti.
            
         
               —
            
            
               Kantaja väittää, että EFTAn valvontaviranomainen
               
                           —
                        
                        
                           rikkoi velvoitettaan aloittaa muodollinen tutkintamenettely,
                        
                     
                           —
                        
                        
                           tulkitsi ja sovelsi väärin ETA-sopimuksen 59 artiklan 2 kohtaa ja 61 artiklan 1 kohtaa,
                        
                     
                           —
                        
                        
                           rikkoi valvontaviranomaisen ja tuomioistuimen perustamisesta tehdyn EFTA-valtioiden sopimuksen 16 artiklaa päätösten perustelemisvelvollisuudesta sekä hyvää hallintotapaa koskevia periaatteita, erityisesti asian puolueetonta ja huolellista tutkintaa koskevaa periaatetta.